Algav saade on valminud koostöös Joyce Meyer Teenistuse toetajatega.
Oluline on olla füüsiliselt vormis.
Väga oluline on olla ka mentaalselt vormis.
Tänane sõnum aitab sul treenida oma mõistust.
IGAPÄEVAELU RÕÕMUD
Jeesus ei surnud meie pärast, et saaksime ainult patud andeks,
minnes ühel päeval taevasse ja lauldes koos inglitega.
Kindlasti on pattude andestus ja igavesti elamine väga olulised,
kuid on olemas ka vahepealne elu.
Ta hoolib sellest vahepealsest.
Ta suri ka selle pärast.
Ta ei surnud ainult sellepärast, et mina ja sina saaksime päästetud,
vaid, et lunastada kõik, mille oleme kaotanud läbi vale, patu, hülgamise ja valu.
Et saaks taastatud kõik, mida oleme kaotanud.
Teame, et taastamine on protsess.
Muutumine on protsess. See võtab aega.
See ei sünni, kui lihtsalt istume ja loodame, et Jumal teeb kõik.
Peame Jumalaga koostööd tegema, tehes seda, mida Ta ütleb.
Ütled: "See on nii raske. Ma ei suuda andestada."
Seni, kuni me ei võta vastutust, ei suuda me iial saada lahti segadustest.
Sa ei pea võlgades elama.
Ameeriklaste jaoks on sellest saanud lihtsalt elustiil.
Me ei taha oodata ja tahame kõike kohe ja praegu.
Arvame, et vajame palju rohkemat.
Kui oled jamas, siis Jumal aitab sul sellest välja tulla.
Ta võib teha ülisuure ime ja sina ei pea midagi tegema.
Vahel seda juhtub, kuid see pole igapäevane.
Kui jäädki seda ootama, siis võid paljus pettuda.
On olemas ka teine tee.
See pole ainult kirikus käimine, paari kirjakoha lugemine,
vaid tõeliselt Jumalale pühendumine.
Paludes, et Ta muudaks sinu elu terviklikuks.
Mõistes, et Jumal näitab asju, mida teha ja mida mitte.
Sina pead seda kõike tegema, mitte tooma vabandusi.
Panin need asjad siia üles, sest olen aru saanud,
et osa inimesi on mängurid ja teised investorid.
Nad teevad valesid asju, lootes, et ei saa halbu tagajärgi.
Siis on inimesed, kes investeerivad.
Nad teevad õigeid asju.
Kui järgid oma südametunnistust, siis investeerid.
Kui magad öösel hästi, siis investeerid.
Kui sööd liiga palju rämpstoitu, siis oled mängur.
Kui oled töönarkomaan, siis mängid.
Arvad, et kui teed palju tööd, siis sul on ikkagi armastav ja lähedane pere.
Aga ainult aeg muudab suhted heaks.
Mitte raha, vaid aeg.
Lapsed ei mäleta seda, mida neile ostad.
Nad mäletavad aega.
Aega, mil oled nendega koos.
Igas päevas teeme palju otsuseid.
Me ei suuda neid isegi üle lugeda.
Teeme kogu aeg otsuseid.
Otsustame, mida mõtleme, ütleme, millega riietume, mida sööme.
Otsus on seeme.
Iga otsus on seeme, mida külvame.
Piibel ütleb, et lõikame vaid seda, mida külvame.
Kui külvad lihalikku, siis lõikad lihalikku.
Lõikad hävingut.
Lihaliku lõikamine on see, et tegutsed lihaliku najal.
Sügaval südames tead, mida teha, aga teed hoopis midagi muud.
Ma ei usu, et kui inimesed teevad valesid asju,
et nad siis mõtlevad halbadele tagajärgedele.
Nad mõtlevad, et lõpptulemus on hea.
Nad mõtlevad, et nemad on esimesed, kes seda tehes saavad õnnistatud.
Võibolla üks kord tehes nad saavadki õnnistatud.
Kui saad esimest korda läbi, siis tahad seda uuesti teha.
Üsna pea jookseb aga kõik kokku ja sa ei mõista, mis nüüd juhtus?!
Tänu Jumalale, et on olemas investeerijad.
Need on inimesed, kes teevad asju õigesti, isegi kui see pole kerge.
See nõuab distsipliini ja pingutust.
Kui teised lähevad pidutsema, siis nemad võtavad aega Jumalale.
Kui teised lähevad pühapäeval piknikule, siis nemad kogevad südames,
et peavad minema vaatama oma eakaid vanemaid.
Võib-olla pole selles midagi lõbusat,
kuid nad teavad, et peavad seda tegema.
Need inimesed investeerivad.
Peame õppima olema juhitud Pühast Vaimust,
mitte tegema seda, mida mõtleme, tahame või tunneme.
Mõned on selle info üle rõõmsad, teised mitte väga...
Kaotasin osa publikust selle vanemate külastamise jutuga.
"Nad pole minu jaoks midagi teinud!"
Kasutasin tükk aega seda vabandust.
Jumal ütles: "Sa hingad, kas pole?"
Evangeeliumi väes saad olla hea nende vastu, kes sulle head polnud.
Sellepärast oledki Jumala sarnane.
Selles oleme kõige enam Tema moodi.
Oleme halastavad, lahked ja kannatlikud nende vastu,
kes ei vääri seda.
Seetõttu pead otsustama, kas oled mängur või investor.
Kui tahad olla vaimulikult küps,
pead õppima olema sõnakuulelik südametunnistusele.
Südametunnistus on imeline asi, mille Jumal on sinusse pannud.
Osadel inimestel ei tööta see hästi. Nad tunnevad kõiges süüd.
Sõna lugedes õpid eristama hukkamõistu ja korrigeerimist.
Nendes on vahe sees.
Inimeste puhul, kes tunnevad end kogu aeg süüdi,
ei kõneta neid niivõrd Püha Vaim, kuivõrd kurat, kes mõistab neid hukka.
Kurat ei taha, et sa millegist rõõmu tunneksid.
Jumala Sõnast saad sellest õppida.
Siis võid juhitud olla südametunnistusest,
mis annab märku, kas asjaga on OK või mitte.
Kui südametunnistus käsib midagi lõpetada,
siis me ei pea põhjust teadma.
Meie probleem on selles, et tahame liialt põhjuseid teada.
Nagu väikesed lapsed.
"Miks, issi? Miks? Miks? Miks?"
"Millal me kohale jõuame? Miks me sealt läheme?"
Lapsevanemana oled juba tüdinud nendest küsimustest.
Tea, et Jumal teab nii paljusid asju, mida Ta sulle ei ütle!
Päev päevalt saad asjadest aru, kui liigud edasi.
Jumal ei anna sulle terve elu kavandit.
Selleks läheb vaja palju USALDUST.
Asi on Jumala usaldamises.
Peame õppima kuuletuma südame- tunnistusele ja Püha Vaimu juhtimisele.
Kui kogeme, et asi on vale, siis ei tohiks seda teha.
Ma isegi ei pea kõike inimestele seletama.
Vahel ei saa sina ega keegi teine Jumala juhtimisest aru.
"Mis tähendab, et sa ei saa tulla?"
Ma ei tea, lihtsalt kogen, et ma ei peaks seda tegema.
Võib-olla austab see Jumalat või on see sõnakuulelikkuseks?
Ei pea kõike teadma, vaid järgima Püha Vaimu juhatust.
Kes teab, et Püha Vaimu juhtimine võib vahel hirmuäratav olla?
Mõtleme, mis hakkab juhtuma.
Küpseme vaimulikult, kui tuleme Kristuse juurde ja arendame suhet.
Täna räägime mentaalsest tervisest.
Kas oled mentaalselt haige?
Osad mõtlevad: "Tänu Jumalale, et mitte!"
Mine tea, muudad ehk päeva lõpuks meelt!
Arvan, et enamus on mentaalselt haiged, Jumala seisukohast vaadatuna.
Me ei toimi mentaalselt nii nagu Jumal seda plaanis.
Ta tahab, et meie mõistuses valitseks rahu.
2 Peetruse 1:3
"Tema jumalik vägi on meile kinkinud kõik, mis on vajalik eluks
ja vagaduseks."
Jumal on meile andnud kõik, mida vajame heaks eluks.
"Tema tundmise kaudu."
Sa ei saa seda vägevat elu, kui sinu sõbral on suhe Jumalaga.
Või läbi vägeva pastori, kellel on imeline suhe Jumalaga.
Sinul endal peab olema isiklik, sügav ja intiimne suhe Jumalaga.
Saad seda siis, kui paned sellesse aega ja pingutust.
Keegi ei saa sinu eest palvetada.
Palud, et nad saaksid Jumalale lähemale,
kuid sa ei saa paluda neid otsekohe Jumala lähedale.
Tihti palume Jumala käest asju, mida Tal pole plaaniski teha.
Ta aitab meil asju teha, kuid Ta ei tee asju meie eest ära.
Oleme Jumalaga partnerid.
Ta annab meile jõu ja meie teeme asja ära.
"Kes meid on kutsunud omaenese kirkuse ja väärikusega."
Ta ei kutsunud meid, et oleksime keskpärased, laisad, leiged ja haledad.
Ta kutsus meid, et oleksime suurepärased.
Selleks peame tegema suurepäraseid valikuid.
Paulus kirjutas Efeslaste 1 ptk-s, et õpiksime tundma ära
suurepärasust ja tõelise väärtusega asju.
Ära lihtsalt tee seda, mida peab, et kuidagi hakkama saada.
Astu alati see ekstra samm.
Eriti siis, kui keegi ei vaata.
Kas kuulsid, mida ütlesin?
Eriti siis, kui keegi ei vaata.
Peame õppima elama ühe isiku vaateväljas. Jumal vaatab kogu aeg.
Ta näeb kõike.
Elame liiga palju inimeste, mitte Jumala jaoks.
2. Peetruse 1:4
"Sel viisil on meile kingitud kõige kallimad ja suuremad tõotused,
et te nende kaudu võiksite põgeneda kaduvusest, mis valitseb maailmas."
Võime olla maailmas, aga mitte olla sellest nii mõjutatud.
Võime elada elu, kus me pole koguaeg õnnetud teiste arvamuse pärast.
Me ei pea muretsema majanduse ja tuleviku pärast.
Mis küll hakkab maailmas juhtuma?
Elame nii, et teeme selle osa, mida Jumal ütleb ja Tema teeb oma.
Tema annab meile muudatusteks armu.
Me ei pea nende asjade pärast muretsema.
Edasi tuleb see, mida sul tuleb teha.
"Just seepärast te peategi olema kõigiti valmis arendama ... "
Meie lihaliku loomuse jaoks on sõna "arendama" jube.
Peame tegema rohkem, kui teleka ees pulti vajutama.
Nuriseme, kui peame nõud masinast välja võtma.
"Pean nõud välja võtma!"
Arendama usus voorust, tunnetust, kasinust, kannatlikkust ja enesekontrolli.
Räägime täna veelgi enam mõtete kontrollimisest.
Inimestele meeldib öelda: "Ma ei saa sinna midagi parata!"
Sa ei saa ehk peatada mõtteid, mis pähe tulevad,
aga sa ei pea neid peas hoidma ega neid mõlgutama.
Lõpetan selle osa.
"Tunnetuses kasinust, kasinuses kannatlikkust,
kannatlikkuses vagadust, vagaduses vennalikkust ja armastust."
Lõpuks jõuame Jumala poolt määratud eesmärgini: eheda kristliku armastuseni.
Oleme teekonnal.
Sellel teekonnal õpime mitte olema isekad ega enesekesksed,
vaid olema oma eluga õnnistuseks kõikjal, kuhu läheme.
Me lihalik loomus karjub selle keskel: "Aga mis minust saab?"
Kui me vaid püüaksime mitte iseenda eest hoolt kanda,
sest Jumal teeb seda.
1Peetruse 5 ütleb, et peaksime kogu oma mure heitma Jumala peale,
sest Tema hoolitseb meie eest.
Paljud inimesed peaksid lõpetama iseenda eest hoolitsemise.
Las Jumal teeb seda. Ta on selles osav.
Tegele iga päev Jumala asjadega, siis Tema tegeleb sinu asjadega.
Ole kellegile õnnistuseks. Ära mõtle kogu aeg endale.
Üllatud sellest, kui õnnelikuks sa muutud.
Jumal kallab sind õnnistustega üle, millest sul pole aimugi.
Roomlastele 15:1
"Aga meie, kes oleme tugevad, peame kandma jõuetute nõrkusi
ega tohi elada enese meeleheaks."
Öelge koos minuga: "Ma ei ole siin iseenda meeleheaks."
Tean, et osad ei usu seda, aga hea on seda kuulda.
"Igaüks meist olgu meelepärane ligimese heaks
tema ülesehitamiseks."
"Kristuski ei taotlenud iseenesele meelepärast."
Kas see pole imeline kirjakoht?
Usun tõesti , et see on meie teekond.
Olen sellel olnud kaua aega.
Olen kaua olnud kristlane ja teenistuses 32 aastat.
Olen proovinud igasuguseid viise, et olla õnnelik.
Töötab ainult see, mida Jeesus on öelnud.
"Unusta iseennast!"
"Ära mõtle kogu aeg endale."
Sellele, mida inimesed peaksid sinu jaoks tegema ja mida ei tee.
Mida sinust arvavad, kuidas vaatavad ja kuidas kohtlevad.
Muretseme liialt, mida teised meist arvavad,
kui tegelikult ei mõtle nad meist üldse.
Nad on liiga hõivatud, mõeldes iseendale.
Mida nad arvavad? Kas näen hea välja? Kuidas soeng on?
Peame sellest saastast oma peas lahti saama.
Teadlikult hakkama mõtlema sellele, kuidas olla õnnistuseks.
Ainult see viis toimib.
Huvitav, aga Jeesus ütles seda väga ammu.
"Kui tahate olla minu jüngrid, siis unustage oma mina, võtke oma rist
ja järgnege mulle!"
See oli kogu aeg seal olemas.
Lugesin seda 32 aastat tagasi.
Läks veel 25 aastat, enne kui tegin asju Jumala viisil.
Ma ei tahtnud millegist loobuda.
Tahtsin teha omi plaane ja seda, et kõik teised need täide viiksid.
Lootsin valesid asju tehes mitte saada halbu tagajärgi.
Kuid tagajärjed tulid. Mul ei olnud rõõmu ega rahu.
Mitte miski ei toiminud.
Imeline aga, et kui teed asju Jumala viisil, siis need toimivad.
Kas keegi ütleks: "Aamen!"
Kindlasti on paljud tuttavad selle kirjakohaga.
2.Korintlastele 10:4-5
Sõnakuulelik meel juhib sõnakuulelikku ellu.
Kui lased mõistusel olla segi, siis sa ei saa kätte seda elu,
milleks Jeesus suri.
Haige meel toodab haiget elu.
2 Korintlastele 10:4
"Meie võitluse relvad ei ole ju lihalikud, vaid need on Jumalas
vägevad kindlustuste mahalõhkumiseks."
Kindlustus on paik, kuhu vaenlane sisse tungib, mingi valdkonna hõivab
ja end sinna ära peidab.
Seda sama tahab Kurat teha ka meie mõistusega.
Ta tahab me mõistusesse sisse saada, et me mõttemaailma vangis hoida.
"Purustame iga kõrkuse, mis tõstab end jumalatunnetuse vastu."
Kui paljud teavad, et mõistus vaidleb sinuga?
Oled tähele pannud, et toodame palju teooriaid?
Seletuste otsimine! "Kuidas see saab Jumalast olla?"
"Me kummutame targutused, võtame vangi Kristuse sõnakuulmisesse."
Peame hoolikalt valvama mõtteid, mis puudutavad elulisi asju.
Valvamine tähendab jälgida hoolikalt, et ükski soovimatu asi ei saaks sisse.
Ja kui saab, tuleb see koheselt kõrvaldada.
See on meie teha, mõistad sa?
Ära palu asju, mille Jumal on andnud sinu võimusesse teha.
Usun tõesti , et see on suur probleem.
Arvame, et kui palvetame, siis Jumal teeb seda kõike.
Me ei taha midagi teha ilma palveta, sest kui palvetame,
siis saame Jumala abi.
Jumal annab võime ja tugevuse selleks, mida peame tegema.
Arm ei õigusta patust ja lodevat elu.
Arm on Püha Vaimu vägi, mis aitab öelda patule "ei" ja Jumalale "ja".
IGAPÄEVAELU RÕÕMUD
Mõtted mängivad olulist rolli tervikliku ja terve elu omamiseks.
Efeslastele 4:22
"Teil tuleb jätta oma endise eluviisi poolest vana loomus."
"Ning saada uueks oma mõttelaadilt."
"Riietuda uue inimesega, kes on loodud Jumala poolt elama."
Mulle meeldivad need kirjakohad.
Muutes oma mõtlemist võin jõuda sinna, kuhu soovin jõuda.
Pakume 5-plaadilist audioseeriat, "Kuidas olla enesekindel naine?"
Mehed, samad printsiibid kehtivad ka teile.
Samuti pakume kingitusena kaasa raamatut "Captivating".
Lugesin seda raamatut ja see õnnistas mind väga.
Palun tee kõik, et olla enesekindel ja emotsionaalselt terve ning stabiilne.
See on sinu Jumala käest saadud õigus.
Jumal õnnistagu sind!
Kas oled see enesekindel naine, kelleks Jumal sind lõi?
"Kuidas olla enesekindel naine?" aitab sul leida elu jaoks visiooni.
Tellides selle 5-plaadi seeria, saad kingitusena kaasa raamatu.
Võta juba täna meiega ühendust.
Järgmises saates ...
Suudame kõike, mida tahame.
Sest elades kooskõlas Jumalaga, annab Ta meile selleks ka võimekuse.
Kas oled mõelnud, et tahaks Joycei igale poole kaasa võtta?
Nüüd saadki.
Internetist on võimalik tema saateid alla laadida.
2010 aasta septembris toimus imeline üritus -
meie iga-aastane naistekonverents "Armastus ja elu".
Polnud midagi paremat, kui end paariks päevaks eraldada.
Ülistada ja jagada Jumala Sõna.
Konverentsi teemadeks olid: mõistus, suu, meeleolu ja suhtumine.
Neli võimast teemat.
Mina olin seal, samuti John Maxwell.
Doktor Caroline Leaf oli seal.
Ülistust juhtis Darlene Zschech.
Imeline aeg, mil' kohtuda Jumalaga!
Õppisime üheskoos, kuidas nautida igat päeva oma elus.
Tõlge: Anne-Ly Roos
Eelnev saade valmis koostöös Joyce Meyer Teenistuse toetajatega.